Pierre Bouguer
Pjer Buge (Croisic, 16. februar 1698. - Pariz, 15. avgust 1758.) je bio francuski hidrograf, matematičar i fizičar.

Biografija 
Već nakon prvih objavljenih radova o magnetskoj deklinaciji i načinima astronomskih opažanja na moru, postao je 1731. godine član Francuske akademije nauka. Zajedno sa Šarlom la Kondaminom i Lujem Godinom, Buge 1735-42. godine učestvuje u peruanskim gradusnim merenjima na određivanju dužine stepena meridijanskog luka na ekvatoru. Godine 1748. konstruisao je heliometar koga je kasnije usavršio Jozef Fraunhofer. Odredio je veličinu popravke za redukciju mernih vrednosti ubrzanja sile Zemljine teže. U memoarima Akademije nauka objavio je naučne rasprave o gustini atmosfere, atmosferskoj refrakciji, navigaciji i pilotaži plovnih objekata.

Literatura 
 Vojna enciklopedija, tom 3 (111)

Francuski matematičari
Francuski fizičari
Meteorolozi